kardosdrur/scandi-wiki huggingface dataset:
Laven

Laven er en stationsby i Midtjylland beliggende på en stejl skråning ned til nordsiden af den østlige ende af Julsø, mellem Silkeborg og Ry. Laven har  og hører til Linå Sogn. Den er beliggende i Silkeborg Kommune, dog hører de  indbyggerne i landsbyens østlige del til Skanderborg Kommune. Laven hører til Region Midtjylland.

Historie 

Laven var oprindelig en landsby. I 1682 omfattede den 4 gårde og 2 huse med jord. Det samlede dyrkede areal udgjorde 102,0 tønder land skyldsat til 12,39 tønder hartkorn. Driftsformen var græsmarksbrug med tægter.

Laven blev en del af Skanderborg Rytterdistrikt. Landsbyen blev udskiftet i 1789.

Laven fik jernbaneforbindelse i 1871. Dette til trods skete der ikke nogen nævneværdig byudvikling. Omkring århundredeskiftet havde byen skole, mølle, købmandshandel, hotel, havneplads, dampbådsfart til Himmelbjerget og Silkeborg, jernbane- og telegrafstation samt postekspedition. Endnu i 1960 havde byen kun 271 indbyggere.

Nuværende forhold 

Børnehaven med 45 børn har til huse i Gl. Laven´s nedlagte skole. I et skovområde ca. en km i nærheden af Julsø ligger børnehavens bjælkehytte," Kryb i Ly".

Silkeborgsøerne 

Hjejlebådene har en anløbsbro og der er trinbræt (tidligere station) på jernbanen mellem Silkeborg og Skanderborg. Der er udsigt mod Himmelbjerget og de fredede Alling Bakker.

Fredninger 

Lige vest for Laven ligger det middelalderlige voldstedet halvøen Dynæs i Julsø. Dynæs var fra 1907-1914 bopæl for digteren Johan Skjoldborg, der afholdt en række meget besøgte folkemøder på stedet. På bakken ovenfor Dynæs ligger voldstedet Gammelkol; Begge voldsteder og områderne der omkring indgår som en del af et naturfredningsområde, der også omfatter Alling Bakker. Dynæs blev fredet i 1944, Gammelkol i 1965 og arealet nordvest for Laven i 1967 og 1972.

Mindesmærke 

Digteren Nis Petersen boede fra 1938 til sin død i 1943 i Laven. Over for det sted hvor han boede, er der rejst en buste af ham. Bag på stenen er indhugget teksten: 
"Det sker vel, at sangeren segner. Det hænder, han glemmer sin ed. Des klarere lyser mindet om den, der usvigelig red."

Noter

Litteratur 
 Knud Dahl: Fredede områder i Danmark; 1994
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Byer i Silkeborg Kommune
Byer i Skanderborg Kommune
Nikolaj Bjørn-Andersen

Nikolaj Bjørn-Andersen (født 2. juli 1980) er en dansk skuespiller, der blev kendt for sin medvirken i TV3-serien Hvide løgne.

Han har også haft roller ved Det Ny Teater, i kortfilm for Zentropa i 2003, samt optrådt ved Radioteatret. I dag er han studerende ved Statens Teaterskole. Derudover spiller han også på Aalborg Teater, hvor han bl.a. medvirker i Maskerade, Syg Ungdom etc.

Nikolaj Bjørn-Andersen er søn af Michelle Bjørn-Andersen.

Eksterne henvisninger 
 

Skuespillere fra Danmark
Mia Maria Back

Mia Maria Back (født 12. juli 1982) en dansk tidligere skuespillerinde og nuværende lærerinde.

Filmografi 
Spillefilm

De største helte (1996)

Serier

 TV3-serien Hvide løgne (1998-2001) – Sofie Olsen
 Finn'sk fjernsyn (1999, 2001)

I 2002 medvirkede hun i Gabriels ord.

Eksterne henvisninger 
 

Skuespillere fra Danmark
Spejdercentret Gurredam

Spejdercentret Gurredam er et spejdercenter under Det Danske Spejderkorps beliggende i Gurre nær Helsingør. Gurredam råder over 16 tønder land og 13 lejrpladser. Derudover er der en række bygninger med blandt andet plads til indendørs overnatning. Gurredam ligger op til skoven Nyrup Hegn.

Eksterne henvisninger 
 Officiel hjemmeside

Gurredam
Bygninger, konstruktioner og anlæg i Helsingør Kommune
Gurre
Isengard

Isengard (Angrenost på Sindarin) er et sted, der omtales i fantasy-romanerne om Ringenes Herre af den engelske forfatter J.R.R. Tolkien. I Isengard ligger tårnet Orthanc der bebos af troldmanden Saruman, den øverste i det selskab af troldmænd (Det Hvide Råd) hvortil også Gandalf hører.

Ordet Isengard betyder "jern-ringen" på Rohirrims sprog. Fæstningen er bygget af Gondor i sin storhedstid, den er beliggende i dalen Nan Curunir, der betyder "Sarumans dal" på elversproget Sindarin. Saruman flyttede ind i 3. alder, år 2759, og overtog Isengard permanent i år 2953.

Saruman fandt en palantir (seersten) og igennem den forgiftede Sauron hans sind og gjorde ham til sin marionet. Sauron beordrede Saruman at bygge ham en hær til at ødelægge menneskenes verden. Saruman fældede skoven i og ved foden af fæstningen for at føre en industri der skulle bygge ham en hær af hans overlegne ork-race. I processen fældede han store dele af fangorn-skoven. Træerne havde dybe rødder i Isengaard og kan symbolisere de værdier Saruman ofrer for at kunne fylde brændstof på sin industri.

Ordet Isengard kommer af ordet "Isen" som betyder jern på angelsaksisk (sml. også ordet for jern, "Eisen", på tysk) og "gard" der betyder omringning på germansk (sml. danske "gård").

Casper Clemmensen mener at Tolkien fik inspiration fra Østjylland til nogle af stednavnene i Ringenes Herre, heriblandt at herregården Isgård på Djursland har inspireret til stednavnet Isengard i bøgerne, dog uden nogle konkrete beviser.

Referencer 

Steder i Ringenes Herre
Fiktive slotte og fæstningsanlæg
Kernekort

Et kernekort er opbygget som et koordinatsystem dog kun med første kvadrant. X-aksen kaldes N og beskriver antallet af neutroner, mens Y-aksen kaldes Z og beskriver atomnummeret (antal af protoner). Kernekortet bruges til at aflæse om en atomkerne er radioaktiv eller stabil. Hvis den er radioaktiv kan man også aflæse hvilken type stråling den vil udsende. Man kan også aflæse atomers halveringstid. På kernekortet beskrives alfa tit som gul, beta beskrives som rød og blå. De sorte isotoper er stabile. På kortet kan man se nukleontallet, hyppigste henfaldsmåder, sjældne henfaldsmåder m.m.. Når man skal se ioniserende partikler kigger man på kernekortet for at se hvad den bestemte partikel henfalder til. fx Ac 218 henfalder til Fr 214. 

Atomfysik
Uruk

Uruk var en oldtidsby i Sumer, beliggende i Mesopotamien – det moderne Irak. Byen var blandt andet kendt for at være hovedstad for kong Gilgamesh.

Uruk, også kendt som Warka, var en gammel by i Sumer (og senere Babylonien) beliggende øst for det nuværende flodleje af Eufrat-floden på den udtørrede gamle kanal ved Eufrat 30 km øst for det moderne Samawah, Al-Muthannā, Irak.

Uruk er typestedet for Uruk-perioden. Uruk spillede en ledende rolle i den tidlige urbanisering af Sumer i midten af det 4. årtusinde f.Kr. Ved slutfasen af Uruk-perioden omkring 3100 f.Kr., kan byen have haft 40.000 indbyggere, med 80.000-90.000 mennesker, der bor i dens pland, hvilket gør den til det største byområde i verden på det tidspunkt. Den legendariske konge Gilgamesh regerede ifølge kronologien præsenteret i den sumeriske kongeliste Uruk i det 27. århundrede f.Kr. Byen mistede sin primære betydning omkring 2000 f.Kr. i forbindelse med Babyloniens kamp mod Elam, men den forblev beboet gennem seleukiderne (312-63 f.Kr.) og Parthian (227 f.Kr. til 224 e.Kr.), indtil den endelig blev forladt kort før eller efter den islamiske erobring i 633-638.
Ud over at være en af de første byer, var Uruk hovedkraften bag urbanisering og statsdannelse under Uruk-perioden, eller 'Uruk-udvidelsen' (4000-3200 f.Kr.). Denne periode på 800 år så et skift fra små landbrugslandsbyer til et større bycentrum med et fuldtidsbureaukrati, militær og lagdelt samfund. Selvom andre bosættelser eksisterede sideløbende med Uruk, var de generelt omkring 10 hektar, mens Uruk var betydeligt større og mere kompleks. Uruk-periodens kultur som blev udbredt af sumeriske handlende og kolonister havde en effekt på alle omkringliggende folk, som gradvist udviklede deres egne sammenlignelige, konkurrerende økonomier og kulturer. I sidste ende kunne Uruk ikke opretholde langdistancekontrol over kolonier som Tell Brak med militær magt.

Sumer
Oldtidsbyer
Denier

Denier er en måleenhed, der anvendes om tekstilfibres/trådes masse pr. længdeenhed. Enheden er defineret som fibrenes vægt i gram pr. 9.000 meter.

 Denier bruges som mål for densiteten af vævningen/materialet i strømper, og definerer deres transparens.

 Et 1-denier polyesterfiber har en diameter på cirka 10 mikrometer.
 Et fiber bliver betegnet som mikrofiber, hvis det er 1 denier eller mindre. 
 Ultrafine spaltede mikrofibre er under 0,3 denier.

Måleenheder
Skonnerten Martha

Skonnerten Martha er en jagtskonnert med to master. Martha er bygget på Lindtners Skibsværfts, Vejle i 1899 og blev søsat 7. februar 1900.

Martha er på 51 bruttoregistertons, 20,64 meter på dæk og 5,6 meter bred. Stormasten er 23,56 meter høj målt fra kølsvin og fokkemast er 22,26 meter. Sejlarealet er på 325 m², bestående af jager, klyver, fok, skonnertsejl, skonnerttopsejl, storsejl og stortopsejl.

Siden 1974 har Martha tilhørt Foreningen til Skonnerten Marthas Restaurering.

Forliset 2004 

Søndag den 11. juli 2004 omkring kl. 00.30 sank Martha mellem Grenaa og Anholt. Allerede lørdag aften kl. 22.36 bad Martha Lyngby Radio om at tilkalde pumpeassistance, da skonnerten tog vand ind. Herefter sejlede to redningsskibe fra Anholt og et fra Grenaa ud til Martha med pumper, og kl. 22.54 blev den første pumpe bragt om bord. Søndag kl. 00.11 var der 3 redningsbåde omkring Martha. Besætningen meldte om en stabil situation og en bugsering mod land blev forberedt, og yderligere pumper blev bragt om bord. Kl. 00.30 satte Marthas motor ud, skibet krængede og 15 besætningsmedlemmer samt en redder faldt i vandet og Martha sank på 15 meter vand. De 15 besætningsmedlemmer blev bragt i sikkerhed, mens 2 omkom.

Bjærgning 

Martha blev bjærget og sejlet til Grenaa mellem den 16. og den 18. juli 2004. Skonnerten blev bragt til Grenaa Skibsværft for at blive repareret, og fra juli 2007 har Martha igen sejlet normalt.

Eksterne henvisninger
Marthas hjemmeside

Bevaringsværdige skibe
Arlington (Texas)

Arlington er en amerikansk by og administrativt centrum for det amerikanske county Tarrant County, i staten Texas. Byen har  indbyggere.

Referencer

Ekstern henvisning 
 Arlingtons hjemmeside 

Forstæder til Dallas
Byer i Texas
Brasenføde-klassen

Brasenføde-klassen (Isoetopsida) er en klasse inden for Ulvefodsplanter. Alle nulevende planter hører til slægten Isoëtes (Brasenføde-slægten), med omkring 150 arter fordelt over hele jorden. De fleste arter er dog sjældne der, hvor de forekommer.

Til klassen Isoetopsida hørte også de forhistoriske Skæltræer og Segltræer, kæmpestore træer fra kultiden. Isoëtes deler visse usædvanlige egenskaber med skæltræerne, bl.a. i ved og bark.

 Brasenføde-ordenen (Isoetales)
Knoxville (Tennessee)

Knoxville er en amerikansk by og administrativt centrum i det amerikanske county Knox County, i staten Tennessee. Byen har  indbyggere.

Referencer

Ekstern henvisning 
 Knoxvilles hjemmeside (engelsk)

Byer i Tennessee
Mariano Martínez

Mariano Martínez kan henvise til:

 Mariano Martínez (cykelrytter) (født 1948), tidligere fransk professionel landevejscykelrytter
 Mariano Martínez (skuespiller) (født 1978), argentinsk skuespiller og model
Mariano Martínez (cykelrytter)

Mariano Martínez (født 20. september 1948 i Burgos) er en tidligere fransk professionel landevejscykelrytter. Han vandt den prikkede bjergtrøje i Tour de France 1978.

Eksterne henvisninger 

 

Mandlige cykelryttere fra Frankrig
Julio Jiménez

Julio Jiménez Muñoz (født 28. oktober 1934 i Ávila, død 7. juni 2022) var en spansk professionel landevejscykelrytter. Kendt som en bjergspecialist vandt Jiménez seks bjergtrøjer i Grand Tourene.

Referencer

Eksterne links 
 

Mandlige cykelryttere fra Spanien
James Lovell

James Arthur Lovell (født 25. marts 1928) er en tidligere amerikansk astronaut. Han er mest kendt i forbindelse med Apollo 13 missionen, der skulle have været til månen, men da en tank eksploderede, blev det i stedet en redningsmission. Han er forfatter til en bog om Apollo 13 missionen. Bogen er blevet filmatiseret med Tom Hanks i hovedrollen som James Lovell.

 Lovell var substitut for Neil Armstrong på Apollo 11 missionen.
 Indtil Skylab-programmet (1973) havde Lovell rekorden på 715 timer i rummet.
 Efter astronautkarrieren havde han flere direktørstillinger og bestyrelsesposter.

Ungdom og uddannelse 
Lovell er født i Cleveland, Ohio. Hans mor var tjekkisk. Lovells familie flyttede til Milwaukee, Wisconsin, hvor han bestod eksamen på Juneau High School og blev en Eagle Scout. 
Hans far døde i en bilulykke, da Lovell var ung, og i omkring 2 år boede Lovell hos en slægtning i Terre Haute, Indiana.

Som dreng interesserede han sig for raketter og for at bygge modelfly.

I 1952 giftede han sig med Marylin Gerlach. De har fire børn sammen: Barbara (født 1953), James (1955), Susan (1958) og Jeffrey (1966).

Se også 
 Apollo 13
 Gemini-programmet

Referencer

Eksterne henvisninger 
 Biografi James Arthur Lovell NASA 

Astronauter fra USA
Personer fra Cleveland
Brasenføde

Brasenføde (Isoëtes) er den eneste slægt i Brasenføde-familien og Brasenføde-ordnen, med omkring 150 arter fordelt over hele jorden. De fleste arter er dog sjældne, hvor de forekommer.

De fleste arter af Brasenføde er små, flerårige vandplanter. De lever under vandet, i vandoverfladen eller nær ved vand, f.eks. i lavvandede søer, vandhuller og ved mindre vandløb. De børste- til sylformede blade sidder typisk i et tæt knippe fra en knoldformet stængel med trævlet rod. Bladene er hule som en fjerpen, smalle og typisk 2-20 cm lange og 0.5-3 mm brede, ofte stedsegrønne. Hulheden udgøres af 4 langsgående luftkanaler afbrudt af tværvægge. I en grube ved bladets grund er fæstet et lille skæl kaldet en ligula. Rødderne er ligeledes hule.

Brasenføde har 2 slags sporer (jf. Pilledrager, Pilularia globulifera). Brasenføde har storsporer inderst ved de ydre rosetblade og småsporer ved de indre. I begge tilfælde sporehuse indsænkede i bladgrunden. Storsporerne danner hunlige forkim, småsporerne hanlige forkim. De 2 arter er nemmest at skelne mikroskopisk på formen af storsporerne.

 Gulgrøn Brasenføde (Isoëtes echinospora)
 Sortgrøn brasenføde (Isoëtes lacustris)

 Isoetes × brittonii
 Isoetes lithophila
 Isoetes louisianensis
 Isoetes melanospora
 Isoetes tegetiformans

Rødlistede arter 
 Isoetes ecuadoriensis

Note 

Brasenføde-familien
Planter i Danmark
Planteslægter
Gesims

En gesims er et vandretliggende, fremstående bånd, der danner en overgang mellem to facadedele eller mellem tag og facade. 

Begrebet bruges også indvendigt om stuk ved overgangen mellem væg og loft samt på ældre profilerede skorstene.

Bygningsdele
Solastrild

Solastrilden () er en spurvefugl, der lever i det nordlige Australien og på det sydlige Ny Guinea.

Noter 
 Avibase - the world bird database

Eksterne henvisninger 

Fugle fra Australien
Fugle fra Ny Guinea
Pragtfinker
Short Skirt/Long Jacket

Short Skirt/Long Jacket er navnet på en single lavet af det alternative rockband Cake. Singlen var den første fra deres album Comfort Eagle og er nok en af Cakes mest populære sange.

Teksten 
Teksten handler om en mand, der har meget specifikke krav når det kommer til kvinder. I starten er kravene rimelige (fra engelsk: "Jeg vil have en kvinde med et sind som en diamant, jeg vil have en kvinde som ved hvad er bedst"), men mod slutningen bliver kravene mere tilfældige og urimelige (fra engelsk: "Ved Citibank vil vi mødes tilfældigt, vi starter med at snakke når hun låner min kuglepen" og "Hun skifter sit navn fra Kitty til Karen, hun bytter sin MG til en hvid Chrysler LeBaron"). Det overordnede indtryk er en pige som har forladt fest-livstilen og har tilsluttet sig det forenede Amerika.

Musikvideo 
Sangens musikvideo indeholder udelukkende Vox Populi blandt befolkningen, der har hovedtelefoner på og skal lytte til sangen mens de kommenterer den. Personerne viser en bred vifte af reaktioner på sangen, ved at udtrykke enten begejstring eller kritik. Nogle af dem danser glad til sangen, mens f.eks. en mand giver hovedtelefonerne tilbage og nægter at høre mere af den. En anden mand er så glad for sangen, at han ønsker at tage to eksemplarer.

Citater 
 "Jeg har hørt det hele tilbage i 40'erne" ("I've heard this all back in the 40s")
 "Som en psykolog, tror jeg den har en terapeutisk værdi" ("As a psychologist, I think this has therapeutic value")
 "Jeg kan ikke lide na-na-na-delen" ("I don't like the na-na-na part")
 "Jeg kan ikke lide alt den hamren" ("I don't like all that thumping..")

Eksterne henvisninger 
 http://www.cakemusic.com

Singler fra 2001
Holbæk Seminarium

Holbæk Seminarium var et seminarium for lærerstuderende beliggende i Holbæk. Seminariet fandtes i peroden 1960-2014.

På initiativ af en række lokale kræfter og med godkendelse fra undervisningsministeriet blev Holbæk Seminarium oprettet 1. august 1960. Undervisningen foregik efter skoletid på Slotsmarkskolen imedens byggeriet af det nye seminarium skete. Efter en landsomfattende arkitektkonkurrence i 1961, hvor projektet fra arkitekterne Gerdt Bornebusch, Max Brüel og Jørgen Selchau vandt, begyndte byggeriet i 1963. I 1965 blev seminariet indviet. Siden er der bygget til med en foredragssal til 250 studerende og et IT-hus med de mest moderne faciliteter. Holbæk Seminarium har som andre seminarier oplevet opgangs- og nedgangsperioder: I 1970'erne var der meget stor søgning med årlige optag på 200-260 studerende, medens Holbæk Seminarium i 1980'erne var helt nede på et optag på 50-70 studerende. I slutningen af 2000 har optaget ligget på under 150-200. Allerede i 2009 blev seminariets rektorat fjernet. Seminariet lukkede og al aktivitet ophørte i 2014.

Holbæk Seminarium ligger på et 7 tdl. stort areal med træbevoksninger, en lille sø og med et areal udlagt til afgræsning af skotsk højlandskvæg. Bygningen fremtræder som et kunstværk midt i naturen.

Rektorer 
 1960-1982: Otto Marstrand (1919-2004)
 Kim Pedersen, campusdirektør for UCSJ

 Knud Munksgaard

 Ole Glahn (2001-2005), senere MF, Radikale Venstre
 Anders Bülow (2005-)
 Peter Schiødt (-2009)

Kilder 
 Rektor Otto Marstrand nekrolog

Noter 

Seminarier
Seminarium
Etableret i 1960
Ophørt i 2014
Seminarium
Jesper Møller

Jesper Møller er navnet på flere personer:

 Jesper Møller (erhvervsmand) (født 1956) – dansk erhvervsmand og adm. direktør
 Jesper Møller (DBU) (født 1963) - dansk fodboldleder
 Jesper Møller (instruktør) - dansk instruktør
 Jesper Møller (matematiker) (født 1957) – dansk professor i matematik
Jesper Møller (erhvervsmand)

Jesper Eigen Møller (født 19. januar 1956 i København) er en dansk direktør og tidligere formand for Dansk Industri.

Han er uddannet cand.merc. og blev i 1988 ansat hos Coca-Cola, hvor han i 1994 blev administrerende direktør for Coca-Cola Tapperierne i Danmark. I 1999 blev han direktør i ISS, og siden 2005 har han været adm. direktør for Toms Gruppen.

I 2008 blev han formand for Dansk Industri.

Personer fra København
Økonomer fra Danmark
Erhvervsfolk fra Danmark
Personer i Kraks Blå Bog
Danskere i 1900-tallet
Danskere i 2000-tallet
Nicolas Gomard

Nicolas Gomard (født ca. 1746) var den sidstnævnte af de seks borgere, der stod fadder til eventyrdigteren H.C. Andersen 2. påskedag 1805 i Sankt Hans Kirke i Odense, og ifølge en overlevering i familien Gomard var den af den formening, at Nicolas Gomard var den biologiske far til HCA.

I sine livserindringer skriver HCA, at Gomard var fransk emigrant. Men ifølge H. Topsøe-Jensens noter til Mit Livs Eventyr (side 380-381) havde Gomard allerede i 1767 – før den franske revolution – ladet sig hverve otte år som dansk soldat.
Senere ernærede han sig som sproglærer, frisør, fabrikant af tøj og fra 1790 til sin død som portner ved Gråbrødre Hospital i Odense .

Ved folketællingen i 1801 er Gomard påført bopælen "Odense Hospital, Direktørboligen", hvor han som 55-årig boede sammen med sin 59-årige kone Engel Jacobine Gomard og en tjenestepige.

H.C. Andersens mor, Anne Marie Andersdatter, og skomageren Hans Andersen var ikke gift da Anne Marie blev gravid.
I det korte afsnit i erindringerne Mit Livs Eventyr skriver HCA om Gomard med følgende ord:

Henvisning 

H.C. Andersen
Personer fra Odense
Carlos Vela

Carlos Alberto Vela Garrido (født 1. marts 1989 i Cancún, Mexico) er en mexicansk fodboldspiller, der spiller som angriber eller kantspiller i Los Angeles FC. Han har tidligere repræsenteret blandt andet Arsenal, Osasuna og Real Sociedad.

Klubkarriere 
Vela spillede i sine ungdomsår for den mexicanske storklub Chivas, men flyttede i november 2005 som bare 16-årig til England, hvor han skrev kontrakt med Arsenal F.C. i Premier League. Vela kunne dog på grund af henholdsvis sin unge alder samt sin ikke-europæiske nationalitet ikke opnå arbejdstilladelse i England, og han blev derfor straks udlejet til spansk fodbold.

Vela var i to et halvt år udlejet til tre forskellige spanske klubber, Celta, Salamanca og Osasuna. Specielt i de to sidstnævnte opnåede han meget spilletid, og da han i sommeren 2008 endelig fik sin arbejdstilladelse fra de engelske myndigheder, returnerede han til Arsenal.

Vela blev tildelt trøjenummer 12, og blev fra starten af sæsonen 2008-09 inkluderet i klubbens førsteholdstrup. Han debuterede for holdet den 30. august 2008 i en kamp mod Newcastle United, og under en måned senere slog han for alvor igennem for klubben, da han scorede hattrick i en Carling Cup-kamp mod Sheffield United.
Pr. juli 2011 har han scoret 3 mål i 29 kampe, for Arsenal F.C.

Landshold 
Vela har (pr. april 2018) spillet 63 kampe og scoret 18 mål for Mexicos landshold, som han debuterede for i september 2007 i en kamp mod Brasilien.

Eksterne henvisninger 

Fodboldspillere fra Mexico
Deltagere ved verdensmesterskabet i fodbold 2010
Deltagere ved verdensmesterskabet i fodbold 2018
Fodboldspillere fra Arsenal F.C.
Fodboldspillere fra Celta de Vigo
Fodboldspillere fra CA Osasuna
Fodboldspillere fra West Bromwich Albion F.C.
Fodboldspillere fra Real Sociedad
Personer fra Cancún
Lara Weller

Lara Weller (født 6. april 1975 i Rotterdam) er en hollandsk fotomodel, der fra 1999 til 2000 portrætterede Tomb Raider: The Last Revelation-protagonisten Lara Croft.

Eksterne henvisninger 
 Officielle hjemmeside 

Personer fra Rotterdam
Tomb Raider
Dan Schlosser

Dan Sandur Schlosser (født 20. februar 1956) er en dansk skuespiller, studievært, speaker og forfatter.

Schlosser er uddannet fra skuespillerskolen ved Odense Teater i 1983. Han har været studievært på flere tv-programmer, bl.a. TV 2's Faktisk og har skrevet flere børnebøger, ligesom han har undervist i drama, improvisation, oplæsning, dubbing samt tale og præsentationsteknik. Mest kendt er han nok for at have været speaker i mange forskellige sammenhænge. Han har været formand for Speaker- og Indlæserforeningen fra 1998 til 2008.

Filmografi 
 Sprængfarlig bombe (2006)

Tv-serier 
 En by i Provinsen (1977-1980)
 Faktisk (1989-1993)
 Bryggeren (1996)
 TAXA (1997-1999)
 Hvide løgne (1998-2001)
 Assistancemelding A-3/01 (2002)
 Rejseholdet (2000-2003)
 2900 Happiness (2008)

Bibliografi 
 Lufthavnen
 Revytekster
 Den Store Bastiansen
 Den Store A-B-Zoo
 Historien om Lille Blege Johnny

Eksterne henvisninger 
 Dan Schlossers hjemmeside
 Dan Schlossers lydstudie
 

Skuespillere fra Danmark
Revyforfattere fra Danmark
Børnebogsforfattere fra Danmark
Tv-værter fra Danmark
Dansksprogede forfattere fra Danmark